Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: nyugellátásról szóló 1997. évi LXXXI. törvény 83/B. § (1) bekezdésében meghatározott éves keretösszeg
Paragraph Index: 170

(2) A határozott idejû szolgálati viszonyban álló rendõr a nyugállományba helyezésekor viselt rendfokozatát a nyugállományra utaló megjelölés nélkül használja. 264/I. § A határozott idejû szolgálati viszonyban álló rendõr a feladatait kötött szolgálati idõbeosztás nélkül, a munkáltatói jogkör gyakorlója által meghatározott rendben látja el, azonban ha a közbiztonságot, a közrendet vagy az államhatár rendjét sértõ vagy veszélyeztetõ tényt, körülményt vagy cselekményt észlel, illetve ilyet a tudomására hoznak, haladéktalanul köteles intézkedni vagy intézkedést kezdeményezni. 264/J. § A határozott idejû szolgálati viszonyban álló rendõr évi 15 munkanap szabadságra jogosult. 264/K. § A határozott idejû szolgálati viszonyban álló rendõr a társadalombiztosítási és adójogszabályok alkalmazása szempontjából nyugellátás folyósítása melletti foglalkoztatottnak minõsül. 264/L. § A határozott idejû szolgálati viszonyban álló rendõr szolgálati viszonyának létesítése és megszüntetése tekintetében a megyei rendõrfõkapitány, egyéb tekintetben pedig a helyi rendõri szerv vezetõje a munkáltatói jogot gyakorló szolgálati elöljáró.”

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes